

PROJEKTS uz 01.09.2025.

domes ārkārtas sēdē: 03.09.2025.

sagatavotājs: Everita Kāpa

ziņotājs: Guntis Porietis

 LĒMUMS

Ādažos, Ādažu novadā

2025. gada 3. septembrī **Nr.**«DOKREGNUMURS»

**Par Puskas ceļa vienas zemes vienības, Putraimkalna ceļa, Kadagas ceļa un Utupurva ceļa daļas nodošanu valsts īpašumā Aizsardzības ministrijas valdījumā**

Ādažu novada pašvaldības dome 2025. gada 24. jūlijā pieņēma lēmumu Nr. 312 “Par Iļķenes ceļa nodošanu valsts īpašumā Aizsardzības ministrijas valdījumā” (turpmāk – Lēmums), paredzot nodot bez atlīdzības valsts īpašumā Aizsardzības ministrijas (turpmāk – AM) personā nekustamā īpašuma “Iļķenes ceļš”, Iļķene, Ādažu pag., Ādažu novads, kadastra Nr. 80440020231, divas zemes vienības ar kadastra apzīmējumu 80440050650 un 80440060057, ar mērķi - valsts aizsardzības uzdevumu nodrošināšanai, kā arī nolēma skatīt atsevišķi jautājumu par Kadagas ceļa daļas, Puskas ceļa vienu zemes vienību, Utupurva ceļa daļas un Putraimkalna ceļa pārņemšanu valsts īpašumā AM valdījumā.

Pamatojoties uz Lēmumu AM sagatavoja vienošanās projektu, paredzot pašvaldībai piešķirt 888 870,96 EUR Vecštāles ceļa (zemes vienību kadastra apzīmējumi 8044 005 0111 un 8044 006 0058) seguma pastiprināšanai, vienlaikus paredzot pašvaldībai piederošo ceļu vai atsevišķu ceļu posmu (Kadagas ceļš, Putraimkalna ceļš, Puskas ceļš un Utupurva ceļš) īpašumtiesību pārņemšanu, kas nepieciešami Nacionālo bruņoto spēku un sabiedroto spēku vajadzībām.

Saskaņā ar Rīgas rajona tiesas Ādažu pagasta zemesgrāmatas nodalījumu Nr. 100000604802, pašvaldība ir nekustamā īpašuma “**Puskas ceļš”** (kadastra Nr. 80440050109) īpašnieks. Nekustamais īpašums sastāv no 2 zemes vienībām, t.i., zemes vienība 2,91 haplatībā ar kadastra apz. 80440050109 un zemes vienība 2,28 ha platībā, ar kadastra apz. 80440010129.

Saskaņā ar Valsts zemes dienesta Nekustamā īpašuma valsts kadastra informācijas sistēmas datiem (turpmāk – kadastrs) nekustamā īpašuma “Puskas ceļš” zemes vienības ar kadastra apz. 80440050109 nekustamā īpašuma lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101), un tās fiskālā kadastrālā vērtība ir EUR 4074,- un universālā kadastrālā vērtība ir EUR 8148,-.

Saskaņā ar Rīgas rajona tiesas Ādažu pagasta zemesgrāmatas nodalījumu Nr. 100000604792, pašvaldība ir nekustamā īpašuma “**Putraimkalna ceļš”** (kadastra Nr. 80440060091) īpašnieks. Nekustamais īpašums sastāv no zemes vienības 5,74 haplatībā, ar kadastra apz. 80440060091.

Saskaņā ar kadastra informāciju nekustamā īpašuma “Putraimkalna ceļš” zemes vienības nekustamā īpašuma lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā, un tā fiskālā kadastrālā vērtība ir EUR 8036,- un universālā kadastrālā vērtība ir EUR 16072,-.

Saskaņā ar Rīgas rajona tiesas Ādažu pagasta zemesgrāmatas nodalījumu Nr. 100000586927, pašvaldība ir nekustamā īpašuma “**Utupurva ceļš”** (kadastra Nr. 80440050122) īpašnieks. Nekustamais īpašums sastāv no zemes vienības 2,18 haplatībā, ar kadastra apz. 80440050122.

Saskaņā ar kadastra informāciju nekustamā īpašuma “Utupurva ceļš” zemes vienības nekustamā īpašuma lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā, un tā fiskālā kadastrālā vērtība ir EUR 3052,- un universālā kadastrālā vērtība ir EUR 6104,-.

Saskaņā ar Rīgas rajona tiesas Ādažu pagasta zemesgrāmatas nodalījumu Nr. 100000508866, pašvaldība ir nekustamā īpašuma “**Kadagas ceļš”** (kadastra Nr. 80440050124) īpašnieks. Nekustamais īpašums sastāv no zemes vienības 7,1728 haplatībā, ar kadastra apz. 80440050124.

Saskaņā ar kadastra informāciju nekustamā īpašuma “Kadagas ceļš” zemes vienības nekustamā īpašuma lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā, un tā fiskālā kadastrālā vērtība ir EUR 10042,- un universālā kadastrālā vērtība ir EUR 20084,-.

Publiskas personas mantas atsavināšanas likuma (turpmāk – Likums) 42. panta otrā daļa nosaka, ka atvasinātas publiskas personas nekustamo īpašumu var nodot bez atlīdzības valsts īpašumā. Atvasinātas publiskas personas lēmējinstitūcija lēmumā par tās nekustamā īpašuma nodošanu bez atlīdzības nosaka, kādas valsts pārvaldes funkcijas veikšanai nekustamais īpašums tiek nodots. Nostiprinot valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem.

Likuma 43. pants nosaka, ka šā likuma [42.](http://nais.lv/text.cfm?Key=0103012002103132796#bkm30) pantā minētajos gadījumos lēmumu par publiskas personas mantas nodošanu īpašumā bez atlīdzības pieņem šā likuma [5.](http://nais.lv/text.cfm?Key=0103012002103132796#bkm72) un [6.](http://nais.lv/text.cfm?Key=0103012002103132796#bkm71) pantā minētās institūcijas (amatpersonas). Publiskas personas mantas atsavināšanas likuma 5. panta pirmā daļa nosaka, ka atļauju atsavināt [atvasinātu publisku personu](http://nais.lv/text.cfm?Ref=0103012002103132796&Req=0103012002103132796&Key=0101032011020100109&Hash=) nekustamo īpašumu pieņem attiecīgās atvasinātās publiskās personas lēmējinstitūcija.

Pašvaldību likuma 10. panta pirmās daļas 16. punkts nosaka, ka dome lemj par pašvaldības nekustamā īpašuma atsavināšanu.

Ņemot vērā AM piedāvājumu, pašvaldības ieskatā ir lietderīgi nodot Puskas ceļa vienu zemes vienību, Putraimkalna ceļu, Kadagas ceļa un Utupurva ceļa daļas, kas nepieciešamas Nacionālo bruņoto spēku un sabiedroto spēku vajadzībām valsts īpašumā AM valdījumā, noslēdzot atsevišķu vienošanos.

Pamatojoties uz Pašvaldību likuma 10. panta pirmās daļas 16. punktu un Publiskas personas mantas atsavināšanas likuma 42. panta otro daļu, Ādažu novada pašvaldības dome

**NOLEMJ**:

1. Nodot bez atlīdzības valsts īpašumā Aizsardzības ministrijas personā pašvaldības:
	1. nekustamā īpašuma “Puskas ceļš”, Kadaga, Ādažu pag. Ādažu novads, ar kadastra Nr. 80440050109, vienu zemes vienību ar kadastra apzīmējumu 80440050109, saskaņā ar grafisko pielikumu Nr. 2, ar mērķi - valsts funkciju īstenošanai, valsts aizsardzības uzdevumu nodrošināšanai;
	2. nekustamā īpašuma “Kadagas ceļš”, Kadaga, Ādažu pag., Ādažu novads, ar kadastra Nr. 80440050124 zemes vienības ar kadastra apzīmējumu 80440050124 daļu, posmā no krustojuma ar Iļķenes ceļu līdz vietai, kur tā robežojas ar zemes vienību ar kadastra apzīmējumu 80440050134, saskaņā ar grafisko pielikumu Nr. 3. Aptuvenais posma garums 900 m, precīza platība un garums nosakāms veicot instrumentālu uzmērīšanu pie zemes ierīcības projekta izstrādes, ar mērķi - valsts funkciju īstenošanai, valsts aizsardzības uzdevumu nodrošināšanai;
	3. nekustamā īpašuma “Putraimkalna ceļš”, Kadaga, Ādažu pag., Ādažu novads, ar kadastra Nr. 80440060091 zemes vienību ar kadastra apzīmējumu 80440060091, saskaņā ar grafisko pielikumu Nr. 4, ar mērķi - valsts funkciju īstenošanai, valsts aizsardzības uzdevumu nodrošināšanai;
	4. nekustamā īpašuma Utupurva ceļš”, Kadaga, Ādažu pag., Ādažu novads, ar kadastra Nr. 80440050122 zemes vienības ar kadastra apzīmējumu 80440050122 daļu, posmā no krustojuma ar Iļķenes ceļu līdz Ādažu militārā poligona robežai, saskaņā ar grafisko pielikumu Nr. 5. Aptuvenais posma garums 667 m, precīza platība un garums nosakāms veicot instrumentālu uzmērīšanu pie zemes ierīcības projekta izstrādes, ar mērķi - valsts funkciju īstenošanai, valsts aizsardzības uzdevumu nodrošināšanai.
2. Pašvaldība nodod šī lēmuma 1. punktā noteiktos nekustamos īpašumus, ievērojot šādus nosacījumus:
	1. AM par saviem līdzekļiem organizē zemes vienības ar kadastra apzīmējumu 8044 005 0124 sadalīšanu, nodalot Kadagas ceļa posmu no krustojuma ar Iļķenes ceļu līdz vietai, kur tā robežojas ar zemes vienību ar kadastra apzīmējumu 80440050134 un Utupurva ceļa zemes vienības ar kadastra apzīmējumu 80440050122 sadalīšanu, nodalot posmu no krustojuma ar Iļķenes ceļu līdz Ādažu militārā poligona robežai, kuru, atbilstoši vienošanās nosacījumiem, ir paredzēts pārņemt Ministrijas valdījumā;
	2. AM pēc Putraimkalna ceļa pārņemšanas AM valdījumā nodrošina, ka nepieciešamības gadījumā Nacionālie bruņotie spēki, izsniedzot attiecīgu atļauju, nodrošina zemes gabalu īpašniekiem/komersantiem (saistībā ar piekļuvi karjeram “Asni”) piekļuves tiesības saviem īpašumiem/karjeram “Asni”;
	3. pašvaldība pēc zemes ierīcības projektu izstrādes Utupururva ceļam un Kadagas ceļam pieņem domes lēmumu par nosaukuma piešķiršanu jaunveidojamajiem nekustamajiem īpašumiem, kuru sastāvā ietilps nodalīto Utupurva ceļa un Kadagas ceļa daļas zemes vienības.
3. Valstij, AM personā:
	1. nostiprinot zemesgrāmatā īpašuma tiesības uz šī lēmuma 1.punktā minēto nekustamo īpašumu, norādīt, ka īpašuma tiesības nostiprinātas uz laiku, kamēr valsts nodrošina šī lēmuma 1.punktā minētās funkcijas īstenošanu;
	2. nodot Ādažu novada pašvaldībai nekustamo īpašumu bez atlīdzības, ja tas vēlāk vairs netiks izmantots šī lēmuma 1.punktā minētās funkcijas izpildei.
4. Noslēgt vienošanos par sadarbību ar AM saskaņā ar pielikumu Nr. 1.
5. Pilnvarot domes priekšsēdētāju parakstīt vienošanos un Nekustamo īpašumu – pieņemšanas aktus.
6. Centrālās pārvaldes Nekustamā īpašuma nodaļai sagatavot domes lēmumu par Puskas ceļa 1 zemes vienības atdalīšanu un nosaukuma piešķiršanu tai.
7. Pašvaldības izpilddirektoram kontrolēt lēmuma izpildi.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ - AM, TPN, JIN, NĪN, IDR

Everita Kāpa, 25762764